สมาคม ASEAN แสดงความผิดหวังที่นางออง ซาน ซู จี ถูกกักบริเวณอยู่ในบ้านอีกต่อไป
บรรดาประเทศสมาชิกสมาคมประชาชาติเอเชียตะวันออกเฉียงใต้ หรือ ASEAN ซึ่งพม่าเป็นสมาชิกอยู่ด้วย ต่างแสดงความผิดหวังอย่างยิ่งที่นางอองซานซูจ
เรื่องการที่ทางการพม่าขยายเวลาการกักบริเวณนางอองซานซูจี ผู้นำฝ่ายค้านออกไปอีกทำให้เกิดคำถามขึ้นมาอีกว่า จะทำอย่างไรดีกับรัฐบาลทหารของพม่า ซึ่งเป็นเรื่องที่โลกครุ่นคิดกันมานานแล้วในวันพุธ สมาคม ASEAN ซึ่งพม่าเป็นสมาชิกอยู่ด้วย ออกคำแถลงจากกรุงเทพมหานครแสดง ความผิดหวังอย่างยิ่งแต่ ASEANก็ย้ำอีกครั้งหนึ่งว่าสมาคมนี้จะยังคงดำเนินนโยบายติดต่อกับพม่าอย่างสร้างสรรต่อไปซึ่งเป็นยุทธวิธีที่บรรดาผู้วิพากษ์ตำหนิเห็นว่าเป็นการรับรองความถูกต้องตามกฏหมายของรัฐบาลทหารของพม่า โดยที่ไม่ได้นำไปสู่การปฏิรูปทางการเมืองอย่างเป็นแก่นสารแต่อย่างใด บรรดารัฐบาลประเทศตะวันตกรวมทั้งสหรัฐอังกฤษและฝรั่งเศส เรียกร้องให้ทางการพม่าปล่อยนางอองซานซูจีให้เป็นอิสระทันทีและพูดกันถึงการใช้มาตรการลงโทษใหม่ ที่หนักกว่าเดิมกับพม่า ดร. ปวินชัชวาลพงศ์พันธ์ นักวิชาการคนสำคัญที่ศูนย์ ASEANศึกษาในสิงคโปร์ กล่าวว่า การรคว่ำบาตรของประเทศตะวันตกทุกวันนี้ เกือบไม่มีความหมายอะไรรัฐบาลพม่าทำราวกับว่าสามารถทำอะไรก็ได้อย่างที่ตนต้องการ และว่าพม่ามีความสัมพันธ์อันดีกับจีนอินเดีย และแม้กระทั่งรัสเซียประเทศเหล่านี้เป็นผู้ปกป้องแก้ต่างให้พม่า ทั้งในทางการเมืองและทางเศรษฐกิจ เป็นที่เห็นกันว่าจีน ซึ่งมีความสนใจแหล่งน้ำมัน และก๊าซธรรมชาติในพม่าเป็นพิเศษนั้นมีพลังมากที่สุดที่จะกดดันพม่าให้เปลี่ยนแปลง แต่ทางการจีนดึงตัวออกห่างจากความเกี่ยวข้องใดๆโดยแถลงในวันพุธขอให้มีการเคารพอธิปไตย ด้านตุลาการของพม่า บรรดานักวิเคราะห์การเมืองในภาคพื้นเอเชียตะวันออกเฉียงใต้กล่าวว่า ไม่มีวิธีที่สะดวกง่ายดายในการที่จะผ่อนเพลาการกดขี่ทางการเมืองของพม่าและปรับปรุงสถานภาพของนางอองซานซูจีให้ดีขึ้นอย่างไรก็ตาม นโยบายการติดต่อทำงาน เกี่ยวข้องกับพม่ายังคงเป็นยุทธวิธีที่มีประสิทธิภาพอย่างหนึ่งในไม่กี่อย่างที่เหลืออยู่ ดร. ปวินชัชวาลพงศ์พันธ์ แสดงทัศนะว่าสมาคม ASEANอาจก้าวเข้ามาเกี่ยวข้องในเรื่องนี้ได้ ไม่ใช่เพราะว่า ASEANจะทำได้ดีกว่าบรรดาประเทศตะวันตก แต่เพราะว่าพม่ามีพันธกรณีอยู่กับสมาคม ASEAN ดร. ปวินคิดว่าฝ่ายต่างๆคงต้องการให้มีการดำเนินงานผสมผสานกันอย่างเหมาะสมระหว่างการคว่ำบาตรกับการติดต่อทำงานกับพม่า ผู้เชี่ยวชาญอีกคนหนึ่งที่สถาบันเอเชียใต้ศึกษาที่มหาวิทยาลัยแห่งชาติของสิงคโปร์กล่าวว่า ความปรารถนาของพม่า ที่จะเจรจากับองค์การต่างๆในภาคพื้นส่วนนี้ อย่างสมาคมเพื่อความร่วมมือส่วนภาคพื้นแอเชียใต้หรือ SARC นั้น เปิดช่องทางสำหรับการผลักดัน และชักจูงให้ทำงานจากประเทศสมาชิกด้วยกัน อิฟเตการ์อาเหม็ด เชาดูรี นักวิชาการที่สถาบันเอเชียใต้ศึกษากล่าวว่าโดยทั่วไปแล้วเชื่อกันว่า การขู่คุกคาม มีแต่จะผลักดันหระบอบทหารของ่พม่า ยิ่งเก็บตัวอยู่ภายในและไม่ให้ความร่วมมือยิ่งขึ้นไปอีก การที่รัฐบาลทหารของพม่าตัดสินใจให้กักบริเวณนางอองซานซูจีต่อไปนั้น เป็นการทดสอบพันธกรณีของพม่าที่มีต่อกฏบัตรของสมาคมASEANซึ่งกำหนดให้ประเทศภาคีปฏิบัติตามหลักการประชาธิปไตย และการคุ้มครองสิทธิมนุษยชน นางอองซานซูจีถูกตัดสินว่ามีความผิดฐานละเมิดเงื่อนไขการกักบริเวณเนื่องจากมีคนต่างชาติคนหนึ่งลอบเข้าไปในบริเวณที่เธออาศัยอยู่ ซึ่งมียามรักษากาณ์เข้มงวดกวดขันโดยไม่ได้รับอนุญาตทางการพม่าพิพากษาลงโทษกักบริเวณนางอองซานซูจีอีก 18 เดือน ที่ผ่านมานางอองซานซูจีถูกกักบริเวณอยู่กับบ้านเป็นช่วงๆรวมเป็นเวลา14 ปี กลุ่มสิทธิมนุษยชนต่างๆกล่าวว่า ข้อหานั้น มุ่งที่จะขวางกั้นไม่ให้นางอองซานซูจี และพรรคสันนิบาติแห่งชาติเพื่อประชาธิปไตยร่วมพรรคสันนิบาติแห่งชาติเพื่อประชาธิปไตย ชนะการเลือกตั้งครั้งหลังสุดเมื่อปี 2533แต่ทางการทหารไม่ยอมให้พรรคนี้ จัดตั้งรัฐบาลเข้าบริหารประเทศ การเลือกตั้งในปีหน้านั้นเป็นไปตามแผนการ "แผนที่เส้นทางสู่ประชาธิปไตย" ที่ทางการพม่าประกาศเมื่อปี 2546 ซึ่งสมาคมASEAN มีส่วนชักจูงให้มีขึ้น ดร. ปวินชัชวาลพงศ์พันธ์ นักวิชาการที่ศูนย์ ASEANศึกษาในสิงคโปร์กล่าวว่า ASEAN กำลังประสพปัญหาที่ว่าแมม้จะชักจูงให้ทางการทหารของพม่า ดำเนินการเปลี่ยนแปลงบางอย่างได้แต่ผลอาจไม่เพียงพอ และทุกอย่างก็จะกลับสู่สภาพเดิม